রোহিঙ্গা সমস্যাটির প্রধান ভুক্তভোগী যেহেতু বাংলাদেশ সেহেতু সমস্যাটির সমাধানকল্পে বর্তমান সরকারকেই এগিয়ে আসতে হবে। দৃঢ় পদক্ষেপে এবং যে কোনো মূল্যে সমাধান করতে হবে এ সমস্যার। সেই সঙ্গে সমস্যাটিকে দেখতে হবে মানবতার দৃষ্টি দিয়ে। বিশ্ব জনমত গঠনে পরিকল্পনা গ্রহণ করতে হবে এই সরকারকেই। বিশ্ববাসীকে বুঝাতে হবে ওরা মানুষ। ধর্ম ওদের যেটাই হোক না কেন। এ প্রসঙ্গে পুলিত্জার পুরস্কার পাওয়া বিখ্যাত লেখক হারপার লি-র সাড়া জাগানো উপন্যাস ‘টু কিল এ মকিং বার্ড’ থেকে একটি ঘটনার উল্লেখ করে আজকের লিখাটি শেষ করছি। উপন্যাসটির প্রেক্ষাপট ১৯৩০ সালের সাদা ও কালোর বিভক্তময় আমেরিকা। উপন্যাসটিতে টিম রবিনসন নামে এক কালো যুবকের বিরুদ্ধে মায়েলা এওয়েল নামে একজন শ্বেতাঙ্গ তরুণীকে ধর্ষণের অভিযোগ ওঠে। কিন্তু কালো ওই যুবকটি আসলে ছিল নির্দোষ। কিন্তু টিম যেহেতু কালো এবং সংখ্যালঘু সেহেতু সাদারা সবাই মিলে কালো এই যুবকটিকে দোষী সাব্যস্ত করার চেষ্টা করে। সরকার পক্ষ থেকে এটিকাস ফিন্স নামে একজন ন্যায়পরায়ণ আইনজীবী নিয়োগ করা হয় কালো ওই যুবকটির জন্য। এটিকাস ফিন্স নামক এই আইনজীবী মনে করতেন সমাজে ধনী-গরিব, সাদা-কালো সবাই ন্যায়বিচার পাওয়ার অধিকার রাখে। কোর্টে যখন বিচারকার্যটি পরিচালিত হচ্ছিল, তখন ফিন্স জুরিদের সামনে দাঁড়িয়ে বললেন— সম্মানিত জুরিগণ আপনারা অবশ্যই এই মামলায় আপনাদের মূল্যবান রায় ঘোষণা করবেন। কিন্তু আপনাদের প্রতি আমার শুধু একটি অনুরোধ। আপনারা রায় ঘোষণা করার আগে চোখ বুজে শুধু একটি বার চিন্তা করবেন যে, টিম রবিনসন নামে এই যুবকটি একজন নিগ্রো নয়, সে একজন শ্বেতাঙ্গ, তাহলেই যদি এ যুবকটি আজ ন্যায়বিচার পায়। পরিশেষে আমিও বলব বিশ্ববাসী যদি আজ বুঝতে পারে রোহিঙ্গারা মানুষ তবেই হয়তো তারা ন্যায়বিচার পাবে। নচেত নয়।